Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 185/13/5505	Liptovský Mikuláš, 26.6.2014
EEČ : 2-39-248-2014

U Z N E S E N I E

Trestná vec:	obvinená XXXXX 
Prečin:	Krádež podľa § 212 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 215 odsek 2 písmeno c Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Spoločne s XXXXX , nar. XXXXX v Olomouci, ČR, trvale bytom XXXXX, okres Olomouc, ČR, XXXXX,  nar. XXXXX v Olomouci, ČR, prechodne bytom ul. XXXXX, Olomouc, ČR a XXXXX, nar. XXXXX v Brne, ČR, prechodne bytom XXXXX, ČR sa vopred dohodli na krádeži vecí zo športových predajní v obchodných centrách a následne na to, 
dňa 17. 11. 2012 v čase okolo 16.00 hod. spoločne prišli na osobnom motorovom vozidle zn. Volvo, evidenčné číslo: XXXXX, tmavej farby pred Obchodným centrom TULIP so sídlom Pltníky 2, Martin, XXXXX spoločne s XXXXX vošli do predajne spoločnosti Exisport, s dvoma čiernymi cestovnými taškami prispôsobenými na krádež, kde si do tašky vložili 4 ks zimných búnd zn. NIKE a takto vyšli z predajne bez zaplatenia, čím týmto skutkom vznikla spoločnosti Exisport s. r. o. Opatovská cesta 14, Košice, škoda odcudzením vo výške 399,96 Eur,
dňa 17. 11. 2012 v čase okolo 16.30 hod. spoločne prišli na osobnom motorovom vozidle zn. Volvo, evidenčné číslo: XXXXX, tmavej farby pred Obchodným domom Intersport na ulici Kamenné pole 4556/10 v Liptovskom Mikuláši, XXXXX vošiel s čiernou cestovnou taškou prispôsobenou na krádež tovaru do predajne, kde si do tašky vložil 3ks dámskych lyžiarskych búnd značky Sport ALM a takto vyšiel z predajne bez zaplatenia, čím týmto skutkom spôsobil spoločnosti Player s. r. o., so sídlom Kamenné pole 4556/10, Liptovský Mikuláš, IČO: 36810797 škodu odcudzením vo výške 2.633,-Eur,
dňa 17. 11. 2012 v čase okolo 16.30 hod., spoločne prišli na osobnom motorovom vozidle zn. Volvo, evidenčné číslo XXXXX, tmavej farby pred Obchodný dom STOP-SHOP na ulici 1. mája č. 40 v Liptovskom Mikuláši, XXXXX vošiel s čiernou cestovnou taškou prispôsobenou na krádež do predajne spoločnosti Sportisimo, kde si do tašky postupne vložil 2 ks dámskych zimných búnd značky Goldwin, 5ks dámskych tričiek značky Spyder, 1ks dámskych tenisiek značky Adidas a takto vyšiel z predajne bez zaplatenia, čím týmto skutkom spôsobil spoločnosti Sportisimo SK s. r. o., so sídlom Boženy Němcovej 8, Bratislava, IČO: 44156979, škodu odcudzením vo výške 1.931,75 Eur, XXXXX vošla s čiernou cestovnou taškou prispôsobenou na krádež tovaru do predajne spoločnosti New Yorker, kde si do tašky postupne vložila 5ks dámskych riflí značky Amisu, 5ks dámskych riflí značky Fishbone, 1ks široký hnedý šál značky AccessOires a takto vyšla z predajne bez zaplatenia, čím týmto skutkom spôsobila spoločnosti New Yorker s. r. o., so sídlom Cintorínska 7, Bratislava, IČO: 31407536 škodu odcudzením vo výške 412,45 Eur, XXXXX vošla s čiernou cestovnou taškou prispôsobenou na krádež tovaru do predajne spoločnosti Gate, kde si do tašky postupne vložila 14 ks dámskych svetrov značky Gate, 1 pár dámskych pletených rukavíc značky Gate, čím týmto skutkom spôsobila spoločnosti Gate s. r. o. so sídlom Na Kopci 537/16, Žilina, IČO: 36417742 škodu odcudzením vo výške najmenej 223,72 Eur.

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Vyšetrovateľom Okresného riaditeľstva PZ, Odboru kriminálne polície Liptovský Mikuláš bolo v konaní sp. zn. ORP-XXXXX vedené trestné stíhanie proti obvinenej XXXXX za skutky opísané vo výrokovej časti tohto uznesenia kvalifikované ako prečin krádeže podľa § 212 ods. 1, 3 písm. a/ Trestného zákona spáchaný v spolupáchateľstve podľa § 20 Trestného zákona. Vyšetrovateľ uznesením z 20. 05. 2013 rozhodol o prerušení trestného stíhania s odkazom na § 228 ods. 2 písm. d/ Trestného poriadku, lebo sa navrhuje odovzdanie trestného stíhania do cudziny. 
Prokurátor Okresnej prokuratúry v Liptovskom Mikuláši žiadosťou zo 07. 06. 2013 požiadal českú stranu o prevzatie trestného stíhania vyššie menovanej obvinenej za skutky opísané vo výrokovej časti tohto uznesenia. Justičným orgánom Českej republiky bolo tunajšej prokuratúre oznámené rozhodnutie - právoplatný trestný rozkaz sp. zn. XXXXX zo dňa XXXXX, ktorým bola obvinená odsúdená Okresným súdom v Mělníku za označené skutky, pričom trestný rozkaz nadobudol právoplatnosť XXXXX. V zmysle tohto trestného rozkazu bol uložený menovanej trest odňatia slobody v trvaní 12 mesiacov s podmienečným odkladom výkonu trestu a stanoveniu skúšobnej doby 24 mesiacov, pričom skutky boli českou stranou (súdom) kvalifikované ako prečin krádeže podľa § 205 ods. 1, 3 Trestního zákonníka spáchaného v spolupáchateľstve podľa § 23 Trestního zákonníka. 
Podľa § 215 ods. 2 písm. c/ Trestného poriadku môže prokurátor zastaviť trestné stíhanie, ak o skutku odovzdanom na trestné stíhanie do cudziny, bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce. 
Zohľadňujúc skutočnosť, že za prečin krádeže podľa § 212 ods. 1, 3 písm. a/ Trestného zákona platného na území Slovenskej republiky možno uložiť trest odňatia slobody vo výmere 6 mesiacov až tri roky, možno konštatovať, že rozhodnutie cudzozemského súdu, na ktoré som vyššie poukázal, je dostačujúce a zabezpečuje účel trestu z hľadiska generálnej ako aj individuálnej prevencie. 
	S odkazom na vyššie uvedené bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Gondžur
prokurátor